**МОДЕЛ УГОВОРА**

**о набавци добара: Потрошног материјала**

**Закључен између:**

РС/МО / Војна установа „Дедиње“

са седиштем у Београду, улица Делиградска број 40а,

ПИБ: 108341454 Матични број: 17864955

Број рачуна: 840-1188664-50 код НБС / УЗТ,

Email: office@vudedinje.com

коју заступа по овлашћењу министра одбране цивилно лице Александар Радибратовић, дипл.екон.,

(у даљем тексту: Наручилац)

и

............................................................................................................................,

са седиштем у ............................................, улица .........................................., ПИБ:.......................... Матични број: ........................................,

Број рачуна: ............................................ Назив банке:......................................,

Телефон:............................Телефакс: ........................................,

кога заступа.................................................................................,

(у даљем тексту: Извршилац)

Основ уговора:

ЈН Број: 0015/2021

Број и датум одлуке о додели уговора: 884-\_\_\_ од \_\_\_\_\_\_.2021. године

Понуда изабраног понуђача бр.\_\_\_\_\_\_\_\_\_\_\_\_\_ од \_\_\_\_\_\_.2021. године

***Предмет***

**Члан 1.**

Уговорне стране сагласно утврђују да је предмет овог уговора: потрошни материјал (у даљем тексту: добра).

Количине и цене добара из става 1. овог члана, утврђене су у табели у прилогу овог Уговора, која чини његов саставни део, а према усвојенoj Понуди Извршиоца, која је код Наручиоца заведена под бр.884-\_\_\_ од \_\_\_\_\_.2021. годинe (у даљем тексту: Понуда).

Период снабдевања добара је годину дана од дана закључења уговора.

***Цена***

**Члан 2.**

Уговорне стране прихватају јединичне цене које су дате у Понуди.

Укупна вредност добара износи \_\_\_\_\_\_\_\_\_\_ динара без обрачунатог ПДВ-а, односно \_\_\_\_\_\_\_\_\_\_\_ динара са обрачунатим ПДВ-ом.

У укупну вредност уговорених добара су урачунати трошкови превоза до места испоруке добара односно до складишног простора Купца, (франко објекти наручиоца према спецификацији у прилогу).

Укупна вредност из става 1. утврђена је на основу количина и јединичних цена из усвојене Понуде.

Уговорне стране су сагласне, да је укупна вредност уговора оквирна и да је обим испоручених добара искључиво у складу са указаним потребама наручиоца.

Стране из уговора су сагласне да се у складу са чланом 160. Закона о јавним набавкама, без претходног спровођења поступка јавне набавке, може повећати обим предмета набавке из закљученог уговора.

У случају из претходног става, уговорне стране ће закључити анекс уговора, којим ће регулисати повећање уговорене вредности.

**Члан 3.**

Уговорне стране су сагласне да су јединичне цене фиксне и непроменљиве за све време важности Уговора.

***Квалитет***

**Члан 4**.

Испоручена добра морају бити одговарајућег квалитета*,* у складу са законском регулативом која регулише промет предметних добара.

***Амбалажа и начин паковања***

**Члан 5.**

Испоручена добра морају бити упакована у оригиналној произвођачкој амбалажи, са декларацијом на српском језику видно истакнутом са спољне стране амбалаже.

Амбалажа је неповратна.

***Испорука***

**Члан 6.**

Извршилац се обавезује да ће добра, за све време реализације уговора, испоручивати сукцесивно у складу са писаним захтевима Наручиоца за испоруку, у погледу врсте, количине, динамике.

Извршилац се обавезује да испоруку добара изврши у року 2 дана од дана пријема захтева за испоруку.

Испорука се врши радним данима, у термину по договору Наручиоца и Извршиоца.

Места испоруке су објекти наручиоца на територији Републике Србије, у складу са појединачним налогом за испоруку.

Као дан испоруке сматра се пријем добара у објекту Наручиоца, што се доказује отпремницом потписаном и овереном од стране Извршиоца и лица које одреди Наручилац према важећим прописима и наређењима.

У случају непоштовања уговорене динамике испоруке, из става 1, 2. и 3. овог члана, Извршилац се обавезује да за сваки дан закашњења плати Наручиоцу износ од 2 ‰ ( промила) од укупне уговорене вредности из члана 2. став 2. овог уговора, с тим да укупан износ уговорне казне не може прећи 5% од укупне уговорене вредности из члана 2. став 2. овог уговора.

Наручилац је овлашћен да пун износ штете настале због неизвршене испоруке или због кашњења Извршиоца са испоруком, наплати из средства финансијског обезбеђења, (менице), за добро извршење посла.

**Члан 7.**

Продавац не може тражити промену уговорене јединичне цене због евентуалне промене произвођача испоручених добара.

***Утврђивање квалитета и количине***

**Члан 8.**

Наручилац задржава право да врши квантитативну и квалитативну контролу испоручених добара, за све време реализације Уговора.

Квантитативну и квалитативну контролу Наручилац ће вршити у складу са законском регулативом која регулише промет предметних добара.

Квантитативна и квалитативна контрола испоручених добара, вршиће се приликом сваке појединачне испоруке у објекту Наручиоца.

О свакој извршеној квантитативној и квалитативној контроли биће сачињен комисијски записник.

**Члан 9.**

Утврђивање количине-квантитативни пријем, врши се бројањем, мерењем и појединачним прегледом сваког паковања.

Уколико су испоручена добра уговорене количине и квалитета, потписује се Записник о примопредаји.

Уколико представник Наручиоца, приликом квантитативног и квалитативног пријема, утврди да испоручена добра нису уговорене количине и квалитета, овлашћен је да одбије пријем добара, уз обавезу да одмах, писменим путем, обавести Извршиоца и захтева нову испоруку добара уговорене количине и квалитета.

Евентуалне неусаглашености у погледу количине, неисправности, оштећења и других недостатака по записницима о примопредаји, Продавац ће решавати непосредно са Купцем.

Уколико Купац у току реализације овог уговора, 3 пута не прихвати испоруку добара, односно врати добра, Купац може отказати уговор, уз отказни рок од 8 дана иовлашћен је да пун износ штете настале због неизвршених испорука наплати из средства финансијског обезбеђења, (менице), за добро извршење посла.

***Средство финансијског обезбеђења***

**Члан 10.**

Извршилац се обавезује да у моменту потписивања уговора, достави следећe средствo финансијског обезбеђења испуњења својих уговорних обавеза:

- 1) **Бланко сопствену меницу**, која мора бити евидентирана у Регистру меница и овлашћења Народне банке Србије. Меница мора бити оверена у складу са статусном документацијом и потписана од стране лица овлашћеног за заступање а уз исту мора бити достављено **попуњено менично овлашћење – писмо**, оверено у складу са статусном документацијом, са назначеним износом од 10% од укупне вредности уговора без ПДВ-а, уз назнаку да је издата меница неопозива, безусловна и на први позив наплатива, уколико извршилац не испуњава своје обавезе из уговора. Рок важења менице је 30 дана дуже од трајања уговора.

2) **Картон депонованих потписа** код пословне банке овлашћених лица која су потписала бланко меницу.

3**) Потврду** да је меница евидентирана у регистру меница и овлашћења који води НБС;

4) Примљена меница може се попунити и наплатити у складу са меничним писмом-овлашћењем под условом да извршилац не извршава уговорене обавезе.

***Рок и начин плаћања***

**Члан 11.**

Наручилац се обавезује да износ у складу са чланом 2. Уговора, плаћа сукцесивно у законском року од 45 дана, од дана испостављене оригиналне и оверене фактуре и отпремнице, потписане и оверене од стране Продавца, а након сваке извршене појединачне испоруке, на рачун Продавца број \_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_.

ВИША СИЛА

Члан 8.

Уколико после закључења овог Уговора наступе околности више силе које доведу до ометања или онемогућавања извршења обавеза дефинисаних Уговором рокови извршења обавеза ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних старана и који нису могли бити спречени од стране погођене вишом силом.

Вишом силом сматрају се поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

***Раскид уговора***

**Члан 12.**

Уговор се може раскинути споразумно, са отказним роком од 8 дана. Отказни рок тече од дана писменог споразума о раскиду Уговора.

У случају једностраног раскида Уговора, страна која је скривила раскид, дужна је да другој уговорној страни надокнади штету.

Уколико Продавац није у могућности да испоштује уговорени квалитет, динамику и рок испоруке, Купац може раскинути Уговор на штету Продавца.

***Завршне одредбе***

**Члан 13.**

Промене Уговора важиће само уколико су сачињене у писменој форми, уз обострану сагласност уговорних страна, о чему ће бити сачињен анекс Уговора.

**Члан 14.**

Уговорне стране су сагласне да ће се на међусобне односе који нису дефинисани Уговором, примењивати одредбе Закона о облигационим односима.

**Члан 15.**

Уговорне стране су сагласне да ће све евентуалне спорове који проистекну из Уговора решавати споразумно.

У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Београду.

**Члан 16.**

Овај уговор сачињен је у 5 истоветних примерака који имају снагу оригинала, од којих је 3 примерка за Наручиоца а 2 примерка за извршиоца.

**НАРУЧИЛАЦ ИЗВРШИЛАЦ**

**ВОЈНА УСТАНОВА „ДЕДИЊЕ“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **По овлашћењу министра одбране (Потпис овлашћеног лица) цивилно лице**

**Александар Радибратовић, дипл.екон.**